
Către, 



BIROUL PERMANENT AL



CAMEREI DEPUTAȚILOR
Vă înaintăm, alăturat, raportul COMUN asupra propunerii legislative privind interzicerea steagurilor cu caracter etnic, trimis Comisiei pentru administraţie publică și amenajarea teritoriului și Comisiei juridice, de disciplină şi imunităţi pentru dezbatere în fond cu adresa nr. Plx. 140 din 2 martie 2015.

     PREŞEDINTE,                             

VICEPREŞEDINTE,

  Victor Paul DOBRE     

      
Ciprian Nicolae Nica

RAPORT  COMUN
asupra propunerii legislative privind interzicerea steagurilor cu caracter etnic

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, împreună cu Comisia pentru administrație publică și amenajarea teritoriului, cu propunerea legislativă privind interzicerea steagurilor cu caracter etnic, trimisă cu adresa nr. Plx. 140 din 2 martie 2015 şi  înregistrată cu nr. 4c-6/67 din 3 martie 2015, respectiv cu nr. 4c-11/279  din 3 martie 2015.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din 25 februarie 2015. 

Comisia pentru drepturile omului, culte şi problemele minorităţilor naţionale a avizat negativ inițiativa legislativă, cu avizul nr. 4c-5/135 din 16 martie 2015.


Consiliul Legislativ, prin avizul nr. 636 din 28 mai 2014, a avizat negativ propunerea legislativă.

Propunerea legislativă are ca obiect de reglementare clarificarea în mod legal a controversei steagurilor etnice care generează conflicte și dispute în anumite zone ale României din dorința unor reprezentanți ai minorităților naționale de a înlocui drapelul României cu însemne etnice ca formă de contestare a statului național unitar român.

În conformitate cu prevederile art. 61 și 63 din Regulamentul Camerei Deputaţilor, republicat, examinarea propunerii legislativă a avut loc în ședințe separate.



Membri Comisiei pentru administrație publică și amenajarea teritoriului au dezbătut propunerea legislativă în ședința din 23 februarie 2016. Din numărul total de 23 de membri ai Comisiei au participat la şedinţă 19 deputaţi.



Membri Comisiei juridice, de disciplină şi imunităţi au dezbătut propunerea legislativă în ședința din 9 februarie 2016. Din numărul total de 26 de membri ai Comisiei au participat la şedinţă 22 deputaţi.
La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, domnul Cezar Soare - secretar de stat din cadrul Ministerului Dezvoltării Regionale și Administrației Publice.
Cu ocazia dezbaterilor, s-a constatat că inițiativa legislativă nu îndeplinește cerințele necesare de claritate și previzibilitate a normei juridice, întrucât nu cuprinde nicio definiție a noțiunii „steag cu caracter etnic”, nu rezultă cum anume ar putea fi afișate steagurile “pe unitățile administrativ – teritoriale de orice fel” și nici care anume sunt „manifestările oficiale ale statului român și ale instituțiilor acestuia” cu ocazia cărora ar putea fi afișate steaguri și nici care sunt alte „reprezentări cu caracter oficial” pe care ar putea fi afișate steaguri. În lipsa acestor prevederi exprese, care să confere claritate reglementării, dispozițiile inițiativei legislative nu pot fi aplicabile.

În jurisprudența Curții Constituționale s-a reținut că dispozițiile legale trebuie să fie clare și precise, ca o condiție esențială a calității și constituționalității normei juridice, în caz contrar aducându-se atingere art. 1 alin. (5) din Constituție. 


În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor respingerea  propunerii legislative privind interzicerea steagurilor cu caracter etnic.

      În raport cu obiectul şi conţinutul reglementării, propunerea legislativă face parte din categoria legilor organice.

                                     PREŞEDINTE,                            
      VICEPREŞEDINTE,



       Victor Paul DOBRE                             
      Nicolae Ciprian NICA

          

                           
 SECRETAR,




    SECRETAR,



            Radu BABUȘ                             
   Sorin Constantin STRAGEA

Sef serviciu, Sofia Chelaru
Consilier parlamentar, Nicoleta Toma 




Consilier parlamentar, Paul Serban

